Zmluva o poskytovaní právnych služieb 
a odmene za právne služby

uzatvorená medzi

klientkou:  Obec Nižný Klátov, so sídlom v Nižnom Klátove, ul. Hlavná č. 1
                  IČO: 00324507, DIČ: 2021244896
                  zastúpená starostkou: Ing. Mgr. Marcela Jokeľová

	       kontakt: 055/7296033, 7296034, fax: 055/7296035, mobil: 0905 579 443, 0903 957 142

a JUDr. Ivetou Rajtákovou, advokátkou so sídlom na Štúrovej ul. č. 20 v Košiciach
č. zápisu do SAK: 0456, IČO: 35514892, DIČ: 1025893429, 
tel.č.: 055/623 24 48, 625 50 01, fax: 055/623 24 48, e-mail: ak-ira@stonline.sk,
na základe § 10 a § 15 Zákona o advokácii.

I.

	Účastníci zmluvy sa dohodli na poskytovaní právnej služby advokátkou klientke vo veci lom – Vyšný Klátov.

	Klientka súhlasí s tým, aby sa advokátka dala pri jednotlivých úkonoch právnych služieb zastúpiť advokátskym koncipientom zamestnaným v jej advokátskej kancelárii.

II.

	Medzi účastníkmi bola dohodnutá hodinová odmena za právnu službu podľa Vyhlášky                       č. 655/2004 Z.z. – hodinová odmena základ dane 100,- Eur + 20 % DPH 20,- Eur =  120,- Eur.

	Odmena za právnu službu bude advokátkou klientke účtovaná za každú aj začatú štvrťhodinu, potrebnú na poskytnutie právnych služieb. 
	 Predpokladaný rozsah hodín na poskytnutie právnych služieb je 5 až 50 hodín.	
	 Záloha za právne služby za 10 hodín - suma vo výške  1 200,- Eur je splatná do 09.02.2011.

	Za cestu do miesta úkonu je klientka povinná uhradiť advokátke cestovné osobným motorovým vozidlom spočívajúce v náhrade za spotrebované pohonné hmoty a základnej sadzby za používanie osobného motorového vozidla ( pri uzatváraní zmluvy je to 0,18 Eur / 5,5 SKK / km ) a náhradu za stratu času. 
	Odmenu je možné uhradiť:
-	osobne v advokátskej kancelárii advokátky, 
-	poštovou poukážkou adresovanou na advokátsku kanceláriu advokátky, 
-	bezhotovostným stykom na bežný účet JUDr. Ivety Rajtákovej vedený v Slovenskej sporiteľni, a.s., Krajská pobočka Košice, Štúrova 5, Košice, s názvom: JUDr. Iveta Rajtáková, adresa: Štúrova 20, Košice, č. účtu: 82160437 / 0900, IBAN:  SK82 0900 0000 0000 8216 0437, BIC: GIBASKBX.
	V odmene nie sú zahrnuté náhrady nákladov vynaložené advokátkou na poštovné mimo územia Slovenskej republiky.
	V odmene nie sú zahrnuté súdne, správne a iné právnymi predpismi stanovené poplatky, ktorých vynaloženie v právnej veci klientky sú potrebné. Tieto poplatky uhradí klientka  prostredníctvom advokátky a to v lehote určenej príslušným právnym predpisom alebo vo výzve orgánu, ktorý poplatok vyrubí. 

III.

	Klientka súhlasí s tým, aby advokátka používala na dopravu v jej právnej veci osobné motorové vozidlo a súhlasí s tým, že náhradu za používanie tohto motorového vozidla bude platiť podľa Zákona o cestovných náhradách. 
	Táto povinnosť klientky sa vzťahuje na cesty osobným motorovým vozidlom mimo územia mesta Košice.		
	Klientka bola poučená o tom, že v prípade, že jej bude priznaná súdnym rozhodnutím, alebo rozhodnutím iného orgánu náhrada trov právneho zastúpenia, patrí jej náhrada len vo výške  tarifnej odmeny a náhrada cestovných výdavkov vo výške cestovného v prostriedkoch hromadnej dopravy.
	V prípade, že bude klientke priznaná rozhodnutím súdu alebo iného orgánu náhrada trov právneho zastúpenia v sume vyššej ako je odmena za právne služby podľa tejto zmluvy, je klientka povinná uhradiť advokátke rozdiel medzi sumou náhrady trov konania priznanej takýmto rozhodnutím a skutočne zaplatenými odmenami klientkou advokátke podľa tejto zmluvy. 

IV.

	Klientka bola poučená o tom a berie na vedomie, že súčasťou právnej služby nie je urýchľovanie postupu súdov a iných orgánov v jej veci advokátkou a táto nemôže rýchlosť rozhodovania alebo postupu orgánov kompetentných v jej veci konať, ovplyvniť.

V.

	Klientka vyhlasuje, že jej údaje o skutkovom stave poskytnuté advokátke sú úplné a pravdivé a poskytnú súčinnosť potrebnú na zastupovanie. Vyhlasuje, že si je vedomá toho, že zodpovednosť za neúplné, nepravdivé alebo skreslené údaje bude znášať ona. Súčasťou tejto zmluvy je aj opísanie skutkového stavu klientkou uvedeného v bode VIII. tejto zmluvy.

VI.

	Klientka súhlasí s tým, aby bola advokátskou kanceláriou o všetkých dôležitých skutočnostiach týkajúcich sa jej právnej veci informovaná telefonicky na telefónnom čísle: 055/7296033, 7296034,            fax: 055/7296035, mobil: 0905 579 443, 0903 957 142.
 	 Súhlasí s tým, aby bola takýmto spôsobom informovaná aj o termínoch pojednávaní a iných úkonov a o doručení rozhodnutí a iných písomností v jej právnej veci. Klient sa zaväzuje oznámiť bezodkladne zmenu telefónneho čísla, na ktorom je možné ju informovať o vyššie uvedených skutočnostiach a berie na vedomie, že dôsledkom zanedbania tejto povinnosti môže byť nemožnosť informovať ju o doručení rozhodnutí v jej právnej veci a prípadné márne uplynutie lehoty na podanie opravných prostriedkov.
	Klientka vyhlasuje, že žiada, aby advokátka podávala opravné prostriedky len na jej  pokyn.  

VII.

	Klientka súhlasí s tým, aby advokátka použila informácie a poznatky odborného charakteru získané pri jej zastupovaní pri svojej odbornej a publikačnej činnosti.
	Klientka súhlasí s tým, aby informácie získané pri poskytovaní právnych služieb v jej právnej veci týkajúce sa otázok aplikácie a interpretácie práva orgánmi v jej veci rozhodujúcimi, boli advokátkou použité na zverejnenie a to aj prostredníctvom verejných oznamovacích prostriedkov pri zachovaní jej anonymity. 

VIII.

Skutkový stav

	Podľa pripojených listinných dôkazov.

	

 IX.

	Klientka vyhlasuje, že sa dôkladne oboznámila s obsahom tejto zmluvy, tomu porozumela a na znak súhlasu ju vlastnoručne podpisuje.
	Táto zmluva sa zrušuje vypovedaním splnomocnenia advokátkou klientke v právnych veciach uvedených v článku č. I. tejto zmluvy alebo zrušením splnomocnenia klientkou advokátke v týchto právnych veciach a to dňom doručenia takéhoto písomného úkonu druhej strane. 
	Táto zmluva sa vyhotovuje v 2 exemplároch, pričom jedno vyhotovenie si ponechá advokátka a jedno vyhotovenie klientka. 
	Klientka berie na vedomie, že advokátka začne vykonávať úkony právnej služby až po tom, čo klientka uhradí zálohu uvedenú v článku II. ods. 4 tejto zmluvy v plnej výške a včas. 

V Košiciach, dňa 04.02.2011

…………………………………				………………………………
            advokátka							       klientka